OpenLLM-France/wikimedia huggingface dataset:
# Inocybe griseovelata

Inocybe griseovelata Inocybaceae familiako onddo espezie bat da.

## Deskribapena

Kapela: 4 cm inguruko diametrokoa, hasieran subkonikoa eta gero laua, eta ondoren, apur bat bereizitako titiarekin, ertz inbolutua, apendikulatua, oinarekin lotzen duen gortina iheskor batekin, zuzena, glabroa. Kapelaren azala fibriloso-tomentuduna hasieran, gero trinkoa edo pixka bat subrimosa, erradioaren erditik ertzera marroi-okre kolorekoa, ale gazteetan errezel grisaxka sotil batek guztiz estalia, eta horren aztarnak ikus daitezke erdi garatua dauden aleetan, errezel hori ez da agertzen eurite-garaian garatutako aleetan.
Orriak: Normalean estuak, sabeldunak, oinari atxikiak edo labur itsatsiak, zurbilak edo beix argiak, ertz izurtua, koska txiki batzuekin eta argiagoa.
Hanka: 50 mm inguruko garaierakoa eta 6 mm inguruko diametrokoa, luzanga, sendoa, erraboildun samarra, goialdean pruinaduna eta fibrilosoa, krema-okre kolorekoa, okre argi-gorrixka kolorekoa.
Haragia: Ez oso lodia, zurixka, usain fungikoa edo zertxobait espermatikoa, zaporea ez du oso nabarmena.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Jangarritasuna

Interes gastronomikorik gabea.

## Sasoia eta lekua

Udan eta udazkenean. Hostozabalen eta koniferoen basoetan. Ez da oso ohikoa.

### Banaketa eremua

Kanada, Ameriketako Estatu Batuak, Mexiko, Europa, Errusia, Iran.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catálogo micológico. Banco de setas.
* ↑ Inocybe griseovelata: GBIF—the Global Biodiversity Information Facility.

## Kanpo estekak

* Datuak: Q10509919
# Inocybe grata

Inocybe grata Inocybaceae familiako onddo espezie bat da. Ez da ezagutzen jangarritasuna.

## Deskribapena

Kapela: 3 eta 5 cm bitarteko diametrokoa, lehenengo hemisferikoa, gero ganbila, bukaeran laua titi kamuts batekin. Azala hasieran glabroa, gero ezkata fin batzuekin, okre zurbil kolorekoa edo marroi-okre antzekoa.
Orriak: Nahiko lodiak, sabeldunak, itsatsiak. Hasieran zurixkak, gero okre-oliba kolorekoak eta zahartzean marroi-azafrai kolorekoak. Ertz zurbila eta koskaduna.
Hanka: 4 eta 6 cm bitarteko garaierakoa eta 0,5 eta 1,2 cm bitarteko lodierakoa, zilindrikoa, zurixka goian, pruinaduna, gainerakoa kapelaren kolore berekoa, fibrilosoa, oinarria gorri-ardo kolorez zikindua.
Haragia: Sendoa, lodia, zurixka kapelan eta okre samarra oinean. Geranio usaina du eta zapore mikatza.
Etimologia: Inocybe terminoa, muskulua, nerbioa, zuntza esan nahi duen "is inós" hitzetatik eta burua esan nahi duen "cybe" hitzetik dator; hau da, zuntzezko kapela.

## Jangarritasuna

Ezezaguna. Bada ez bada ez jan, gainera zapore mingotsa du.

### Nahasketa arriskua

Ezaugarri makroskopikoak espezie hau identifikatzeko: Titi gutxiko kapela, ganbila, zuntzexka finekin, oin lodia eta oinarrian gorrixkaz zikindua.

## Sasoia eta lekua

Udazkenean, koniferoen basoetako soilguneetan.

### Banaketa eremua

Euskal Herria, Suedia, Danimarka.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 426 or. ISBN 84-404-0530-8..

## Kanpo estekak

* Datuak: Q107802730
# Ictidomys parvidens

Ictidomys parvidens Q16753923 generoko animalia da. Karraskarien barruko Sciuridae familian sailkatuta dago.

## Ikus, gainera

* Q16753923
* Sciuridae

## Kanpo estekak

* Datuak: Q16753923
* Multimedia: Ictidomys parvidens / Q16753923
* Espezieak: Ictidomys parvidens
# Ictidomys mexicanus

Ictidomys mexicanus Ictidomys generoko animalia da. Karraskarien barruko Sciurus familian sailkatuta dago.

## Ikus, gainera

* Ictidomys
* Sciuridae

## Kanpo estekak

* Datuak: Q912126
* Multimedia: Ictidomys mexicanus / Q912126
* Espezieak: Ictidomys mexicanus
# Init

init Unix eta Unix-moduko sistemetan beste prozesu guztiak sortzen dituen programa da. Daemon moduan exekutatzen da eta normalean 1 prozesu identifikatzailea izaten du.
init-en funtzionalitatea nahiko aldatu da BSDren eta UNIX System Vren bertsioen artean, eta erabiltzaileak sistemaren eskuliburua begiratu beharko luke jakiteko zein bertsio duen sistemak.
Linux banaketa gehienetan erabiltzen den init sistema estandarra System Vren init-ekin konpatiblea da, baina banaketa batzuk, Slackware adibidez, BSD estiloko init sistema erabiltzen dute, eta beste batzuk aldiz, Gentoo banaketak adibidez, bere init sistema berezia du.

## Abioa

Abiatutako sistema batean init da lehena abiatzen den programa, init da kernelak exekutatzen duen gauza.
BSD-en init-ak '/etc/rc'-n kokatutako hasiera shell scripta exekutatzen du, ondoren getty exekutatzen du testuan oinarritutako terminaletan edo leiho sistema bat Xbezala terminal grafikoetan. Ez dago abio-mailarik; 'rc' fitxategiak determinatzen du init nola abiatu.
System V-en init-ak '/etc/inittab' fitxategia examinatzen du 'initdefault' sarrera baten bila, eta honek zehazten du lehenetsitako abio-maila. Ez badago lehenetsitako abio-maila, ondoren erabiltzailea kontsola sistema batera bideratzen da, non abio-maila eskuz ezarri behar da.

### Abio-maila

Abio-mailak makina baten egoerak deskribatzen ditu, abio prozesuak karakterizatua. Normalean 8 maila daude. 0tik 6ra bitarteko mailak daude, eta ondoren S eta s, non azken hauek maila berdinera lotuta daude. 8 hauetatik, 3 erreserbatutako abio-mailak dira:
0 abio-maila sistema itzaltzeko erabiltzen da
1 Makina berrabiaratzeko
6. Sistema erabiltzaile bakarreko testu moduan ezartzen du.
Erreserbatutako abio-mailak 3 eta 5 dira:
3. maila 6. mailaren antzekoa, 3 abio mailak erabiltzailea kontsola moduan ezartzen du. Hala ere, 3 erabiltzaile anitzeko ingurunea da. 3. abio-maila lehenetsia da Linux banaketa batzuetan, Debian-en adibidez.
5. abio-maila gehien erabiltzen dena da, eta lehenetsitakoa da suse, Mandriva eta Yoper-en, beste batzuez gain. 5. abio-maila erabiltzaile anitzeko ingurune grafikoa da, X exekutatuta, eta normalean kudeatzaile bat kargatzen da xdm, kdm edo gdm adibidez.
Abio-maila normalean root supererabiltzaileak aldatzen du telinit komandoa erabiliz: 'telinit x', non x balioko abio-maila bat da (0-6, s).

## Ikus, gainera

* Unix System V
* Linux

## Kanpo estekak

* init-en man orriak
* init eskema alternatiboak:
** boot-scripts
** runit
** daemontools-en svscan 1 zenbakidun prozesu bezala erabilia
** Init-NG
** minit
** rc.d
# Iniéstola

Iniéstola Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 17 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654718
* Multimedia: Iniéstola / Q1654718
# Injoux-Génissiat

Injoux-Génissiat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q244710
* Multimedia: Injoux-Génissiat / Q244710
# Initials B.B.

Initials B.B. Serge Gainsbourg-en zortzigarren estudioko diskoa da, 1968an kaleratua.
Brigitte Bardoten agerpena ere nabarmengarria da disko honetan, bai abesti batzuk kantatzen dituelako Gainsbourg-ekin batera, bai diskoaren eta lehenengo abestiaren izena bere goitizenetik datorrelako, Sergek abestia bien arteko maitasun-harremana amaitu eta gero idatzi zuelako.

## Historia

Diskoa zatitan 1965etik 1968ra arte grabatu zen, Parisen eta Londresen. Bertan Serge Gainsbourg-en abesti ezagunak aurki daitezke, Docteur Jekyll et Monsieur Hyde, Comic Strip eta Bonnie and Clyde, esaterako, baita Initials B.B. ere. Badaude lehenago kaleraturiko abestiak ere.
Initials B.B. abestian Gainsbourg-ek zenbait inspirazio-iturri izan zituen. Alde batetik, Dvořák-en 9. Sinfonia mi minorrean “Mundu Berriko Sinfonia” eta Edgar Allan Poe-ren Belea olerkia; eta beste aldetik, abestiaren izena Brigitte Bardoten goitizenetik dator, abestia Gainsbourg-ek Bardot-ekin zeukan maitasun-harremana bukatu eta gero idatzi zuelako.

## Abestien zerrenda

Abesti guztiak Serge Gainsbourg-ek idatzi eta konposatu zituen.

## Erreferentziak

* ↑ L´Intègrale et caetera Les paroles 1950-1991.Serge Gainsbourg. Bartillat, 2005. ISBN 978-2-84100-461-4
* ↑ La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q2690442
# Injekzio (argipena)

Injekzioa tutu txiki edo xiringa batez likidoa edo gasa gorputz edo gailu bateko elementu batera pasaraztea da. Hitzak erabilera zenbait ditu:
* medikuntzan, injekzioa, botika edo beste substantzia terapeutiko bat gorputzera sartzea, xiringa batez;
* ingeniaritzan,
** plastiko-injekzioa, molde batera plastiko urtua sartzea, plastikoak horren forma har dezan;
** erregai-injekzioa, barne-errekuntzako motor batean erregaia sartzea.
# Inju : la Bête dans l'ombre

Inju : la Bête dans l'ombre 2008ko Barbet Schroeder frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Alexandre Fayard irakasleak Shundei Oe japoniar idazlearen lanak ikertzen ditu. Oeren aurpegia ezezaguna da eta bere lanetan gaizkia gailentzen da.

## Aktoreak

* Benoît Magimel: Alex Fayard
* Lika Minamoto: Tamao
* Maurice Bénichou: Alex Fayarden egentea
* Sean Muramatsu: polizia
* Shun Sugata: komisarioa
* Gen Shimaoka: Ken Honda
* Ryo Ishibashi: Fuji inspektorea
* Ayako Niwa
* Gō Jibiki

## Kanpo estekak

* Datuak: Q3151344
# Injekzio hilgarri

Injekzio hilgarria eragin azkarreko barbituriko kopuru hilgarria eta produktu kimiko paralizatzailea elkar konbinatzen dituen zain barneko injekzio batean oinarritzen den exekuzio mota bat da. Prozedura ospitaletan anestesia orokorra jartzeko erabiltzen dutenaren antzekoa da, baina honakoan produktuak kopuru hilgarrietan injektatzen dira.
AEBetan garatu zen eta erabilia den exekuzio mota izan arren, gaur egun Txina, Tailandia eta Vietnamen ere erabiltzen da. Aldiz, 2006ean Filipinetan heriotz zigorra kentzearekin batera erabiltzeaz utzi zen.
Gaur egun oraindik ere, AEBetan 19 estatuk erabiltzen dute, horietako bat Texas da, honetan injekzio hilgarriaren exekuzioa hiru substantzia batera erabiliz gauzatzen da:
* Tiopentato sodioa: Presoari konortea berehala galduarazten dion eragin oso azkarreko barbiturikoa da.
* Pankorunio bromuroa: Mioneural plakaren blokeatzaile ez polarizatzaile bat da, bihotzeko diafragma geldiarazi eta arnasketa galerazten du.
* Lloruro potasioa: Bihotz giharrea despolarizatu eta bihotzekoa eragiten du.

## Kanpo estekak

* Datuak: Q210035
* Multimedia: Lethal injection / Q210035
# Isla Mayor

Isla Mayor Sevillako udalerria da, Comarca de Sevilla eskualdean dagoena.
2009ko urtarrilaren 1eko erroldaren arabera 5.873 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605575
* Multimedia: Isla Mayor / Q1605575
# Isla Mujeres (udalerria)

Isla Mujeres Mexikoko udalerri bat da. Quintana Roo estatuan kokatua dago. 2010ean 16.203 biztanle zituen 920,05 km²ko azaleran. Herriburua [[Isla Mujeres (Isla Mujeres)|Isla Mujeres]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q927815
* Multimedia: Isla Mujeres Municipality / Q927815
# Isla Mujeres uhartea

Isla Mujeres uhartea Mexikoko Quintana Roo estatuan dago, Karibe itsasoan, Yucatán penintsulan. Uhartea Quintana Rooren hamaika udalerrietako bat da. Cancúnetik hamahiru kilometrotan dago eta komunikazio nagusia handik ateratzen den ferria da. Oso toki turistikoa da.

## Historia

Isla Mujeres Maia herriaren lurraldea zen, herri honek uhartea Ixchel, Ilargiaren eta ugalkortasunaren jainkosari eskaini zion. Hori zela eta, fededunek haien hondartzetan emakumeen itxurako irudien eskaintzak egiten zizkioten. Emakume gazteek, bestetik, nerabetasunean, erromesaldian, hara joan behar zuten. 1517an, espainarrek, Francisco Hernández de Córdobaren agindupean, uhartea inbaditu zuten. Haiek, jainkosari egindako eskaintzak ikusi zituztenean, jarri zioten Isla Mujeres izena. Urtetan uhartea iheslarien eta piraten babeslekua izan zen.
Uhartearen hegoaldean maien tenplu baten aztarnak godertzen dira.
Aipatzekoa da baita ere Hacienda Mundaca izeneko etxaldea, Fermin Mundaka Maretxaga esklabo-trafikatzaile bermeotarrak eraikia.

## Ikus, gainera

* Fermin Mundaka Maretxaga
* Isla Mujeres (udalerria)

## Kanpo estekak

* (Gaztelaniaz):Udalaren webgune ofiziala.
* (Gaztelaniaz):Mexiko udalerrien entziklopedia.
* (Gaztelaniaz):Informazio turistikoa.
* Datuak: Q1020769
* Multimedia: Isla Mujeres / Q1020769
# Isla Pucú

Isla Pucú Paraguaiko udalerri bat da, Cordillerako departamenduan kokatua. 2017ko estimazioen arabera 7904 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2410881
* Multimedia: Isla Pucú / Q2410881
# Isla Fisher

Isla Lang Fisher (Maskat, Oman, 1976ko otsailaren 3a) australiar aktorea eta idazlea da. Omanen jaioa, Australiara bizitzera joan zen 6 urte zituenean.

## Filmografia
### Filmak

| Urtea | Izenburua | Rola | Oharrak |
| 1997 | Bum Magnet | Emma | Film laburra |
| 1998 | Furnished Room | Jennie | Film laburra |
| 2000 | Out of Depth | 1. australiar neska | |
| 2001 | Swimming Pool | Kim | |
| 2002 | Dog Days | Bianca | |
| 2002 | Scooby-Doo | Mary Jane | |
| 2003 | The Wannabes | Kirsty | |
| 2003 | Dallas 362 | Ilegorria | |
| 2004 | I Heart Huckabees | Heather | |
| 2005 | Wedding Crashers | Gloria Cleary | |
| 2005 | London | Rebecca | |
| 2006 | Wedding Daze | Katie | |
| 2007 | The Lookout | Luvlee | |
| 2007 | Hot Rod | Denise | |
| 2008 | Definitely, Maybe | April | |
| 2008 | Horton Hears a Who! | Mary Lou Larue doktorea | Ahotsa |
| 2009 | Confessions of a Shopaholic | Rebecca Bloomwood | |
| 2010 | Burke and Hare | Ginny Hawkins | |
| 2011 | Rango | Beans | Ahotsa |
| 2012 | Bachelorette | Katie | |
| 2012 | Rise of the Guardians | Hortzen maitagarria | Ahotsa |
| 2013 | The Great Gatsby | Myrtle Wilson | |
| 2013 | Now You See Me | Henley Reeves | |
| 2013 | Life of Crime | Melanie Ralston | |
| 2015 | Visions | Eveleigh | |
| 2015 | Klovn Forever | Bere burua | Kameoa |
| 2016 | Grimsby | Jodie Figgs | |
| 2016 | Nocturnal Animals | Laura Hastings | |
| 2016 | Keeping Up with the Joneses | Karen Gaffney | |
| 2018 | Tag | Anna Malloy | |
| 2019 | The Beach Bum | Minnie | |
| 2019 | Greed | Samantha | |
| 2020 | Blithe Spirit | Ruth Condomine | |
| Iragartzeke | Godmothered | MacKenzie | Filmatzen |

### Telebista

| Urtea | Izenburua | Rola | Oharrak |
| 1993 | Bay Cove | Vanessa Walker | Telesaila |
| 1993 | Paradise Beach | Robyn Devereaux Barsby | 2 ataletan |
| 1994–1997 | Home and Away | Shannon Reed | 345 ataletan |
| 1999 | Oliver Twist | Bet | Minitelesaila |
| 2000 | Sunburn | Emakumea | Atal batean |
| 2000 | Hearts and Bones | Australiar taberna-zerbitzaria | Atal batean |
| 2001 | Attila | Cerca | Minitelesaila |
| 2002 | BeastMaster | Demon Manaka | Atal batean |
| 2004 | Pilot Season | Butterfly | Atal batean |
| 2010 | Neighbors from Hell | Izenik gabe | 3 ataletan; ahotsa |
| 2011 | Bored to Death | Rose | 2 ataletan |
| 2013, 2018 | Arrested Development | Rebel Alley | 13 ataletan (4. eta 5. denboraldiak) |
| 2015 | Sofia the First | Button | 2 ataletan; ahotsa |
| 2018 | Angie Tribeca | Lana Bobanna | Atal batean: "Glitch Perfect" |
| 2020 | Curb Your Enthusiasm | Carol | Atal batean |

## Liburuak

* Bewitched (1995, Penguin, egilekidea: Elspeth Reid)
* Seduced by Fame (1995, Penguin)
* Marge in Charge (2016, Piccadilly Press)
* Datuak: Q228638
* Multimedia: Isla Fisher / Q228638
# Isla Mágica

Isla Mágica Sevillan dagoen parke tematikoa da. Amerikaren aurkikuntzan girotuta, 1997an ireki zuten 1992ko Sevillako nazioarteko erakusketaren instalazioak aprobetxatzeko. Guztira, 26 atrakzio ditu, tartean bi errusiar mendi eta zenbait igerileku.

## Kanpo estekak

* Webgune ofiziala
* Datuak: Q2961111
* Multimedia: Isla Mágica / Q2961111
# Isla Negrako etxea

Isla Negrako etxea (euskaraz: «Uharte Beltzeko etxea») Pablo Neruda idazle eta poeta txiletarrak bere herrialdean zituen hiru etxeetako bat da. Isla Negran dago, El Quisco udalerrian, San Antonio probintzian, Valparaíso eskualdean (Santiagotik 113 kilometrora). 1990ean Monumentu Nazional izendatu zuten. Etxearen jatorrizko izena Las Gaviotas zen baina Nerudak bertan dauden harri beltzak direla eta, izena aldatu zion.

## Historia

Nerudak etxea erosi zion 1938an Eladio Sobrino marinel espainiarrari. Orduan, harrizko txabola bat besterik ez zen, baina pixkanaka handitu joan zen, beti poetaren gustu bereziaren arabera. Bere etxe gogokoena izan zen, eta Matilde Urrutiak, bere hirugarren emazteak, Txilen egon ziren garaian denbora gehaigo eman zuten tokia. 1943ko neguan, Germán Rodríguez Arias arkitekto kataluniarrarekin, poetak hainbat zabalkunde hasi zituen, 1945eko martxoan amaitu zirenak. Sergio Soza arkitekto eta Nerudaren lagunak zabalkuntza berriak proiektatu zituen 1965etik aurrera.
Nerudak, itsasoaren eta itsas gauzen maitaleak, etxea eraiki zuen, sabai baxuak, zurezko solairu karraskariak eta korridore estuak zituen itsasontzia bailitzan. Augusto Pinochetek estatu kolpea eman zuenean Neruda bertan zegoen. Ordurako, gaixorik zegoen poeta. Polizia etxea miatzera sartu zen. Nerudak esan omen zion poliziari: "Bilatu nahi duzuna. Hemen gauza arriskutsu bakarra dago zuentzat: poesia".
Poetak Txileko Alderdi Komunistari lotu zion eraikina. Diktaduran desjabetu ondoren, lehengo jabeen eskuetara itzuli zen. Gaur egun, Txileko Nobel saridunaren omenezko museoa da. Bera eta bere emaztea, Matilde Urrutia, han lurperatuta daude.

## Museoa

Isla Negra Museo Etxea Neruda Fundazioak kudeatzen du. Poetarekin lotutako oroigarri eta objektuen dendaz gain, erakusketak, hitzaldiak eta poesia errezitaldiak egiten diren Kultur Etxea eta Kafe Jatetxea ere baditu.

## Bildumak

Bildumen ahalmen oroigarriak eta itsasoaren presentziak bihurtzen dute etxe hau Nerudaren imaginario poetikoaren bilduma bisual eta material moduko bat. Etxe honetan, bestetik, gordetzen dira poetak bere bizitzan zehar gorde zituen bildumarik garrantzitsuenak, gehienak itsasoarekin lotutakoak, hala nola brankako maskaroiak, mapak, belaontzien erreplikak, ontziak botilen barruan, itsas barraskiloak eta kaxalote-hortzak. Beste bilduma batzuk pipak, antzinako zapatak, maskarak eta forma bitxiko botilak dira.

## Iruditegia

* Arrain hau Nerudak erabilitako logoa izan zen.
* Etxeko taberna.
* Ikuspegi orokorra.
* Poetaren hilkutxa 2016an uhartera eramana.

## Erreferentziak

* ↑ https://www.gaztezulo.eus/albisteak/pablo-neruda-xx-mendeko-poesiaren-bilduma

## Kanpo estekak

* (Gaztelaniaz):Etxea Txileko Unibertsitatearen webgunean.
* Datuak: Q5047912
* Multimedia: Casa de Isla Negra / Q5047912
# Isla Umbú

Isla Umbú Paraguaiko udalerri bat da, Ñeembucúko departamenduan kokatua. 2017ko estimazioen arabera 3013 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2411034
# Isla Goikoa

Isla Goikoa Gautegiz-Arteagako auzoa da, herriko kanpoaldean kokatutakoa. Iparraldean Isla Bekoarekin egiten du muga, eta Mundakako itsasadarrarekin mendebaldean. Auzoa, batez beste itsasoaren mailatik 70-80 bat metrora dago, muino baten gainean, itsasadarraren gainean.

## Ondarea

San Bartolome baseliza itsasoaren mailatik 75 metrora dago. Oinarri laukizuzena dauka, eta barnealdean daude San Bartolomeren, San Antonio Abaden eta Andre Maria Fatimakoaren irudiak.

## Kanpo estekak

* (Gaztelaniaz) Ibilbidea Urdaibain zehar Argia.com webgunean.
* Datuak: Q12259829
# Isla Cristina

Isla Cristina Huelvako probintzian (Andaluzia) dagoen udalerria da. 3 m-ko altueran eta Huelvatik 44 km-tara kokaturik, 2007ko datuen arabera 20.540 biztanle zituen 49,36 km²-tan banaturik.
2011. urtean, Europako Justizia Auzitegiak ebatzi zuen Isla Cristinak oraindik ez zuela bete hondakin urak arazteko betebeharra. Betebehar hori 2000. urterako bete beharrekoa zen.

## Historia

Herriaren jatorri modernoa, 1755eko Lisboako lurrikararen ondoren hasi zen, katalanek eta valentziarrek arrantzale-kolonia bat sortu zutenean. Kolonia hori hazi egin zen 1833an bere udala lortu arte, eta, ondoren, La Redondela udalerri zaharra xurgatu zuen 1887ko ekainaren 30ean.

## Ekonomia

Jarduera nagusia arrantza da, portu garrantzitsua duelako. Lonja Andaluziako arrain freskoaren enkanteetako lehena da, eta tonajeko bigarrena, Cadizek bakarrik gainditu baitu. Nazioarteko topaket ere egin izan dira, hala nola "Arrantzako enpresa mistoen klusterra", eta Andaluzian sartutako hirugarren egunkaria, La Higuerita, bertan sortu zen. Badira beste jarduera batzuk ere, hala nola duela gutxi bultzatut jarduera turistikoa eta baita identitate-zeinu den inauteria (Espainiako zaharrenetakoa eta garrantzitsuenetakoa).

## Ingurumena

Udal mugapean Isla Cristinako padurak daude, Ingurune Natural gisa babestuta, baita kostako duna-gerrikoko pinu- eta sastraka-eremu batzuk ere, ICONA-INIAk kudeatuak. Ekialde-mendebalde orientazioa dela eta, itsasoaren eta lurraren artean amaitzen diren eguzki-sartzeak inspirazio-iturri izan dira zenbait poetentzat, esaterako, Rafael Alberti, Gerardo Diego, Juan Ramón Jiménez edo Luis Cernuda.

## Erreferentziak

* ↑ «El Tribunal de Justicia Europeo declara que España incumple la Directiva de Tratamiento de Aguas Residuales», iAgua, 2011-04-15. Eskuratze data: 2011-04-26.
* ↑ (Gaztelaniaz) Catalanes en Isla Cristina. Rafael López Ortega ISBN 84-605-2693-3..
* ↑ (Gaztelaniaz) Su historia. .
* ↑ Feria Andaluza del Mar. 2008.
* ↑ Instituto de Alimentación Mediterránea. .
* ↑ Cluster, empresas pesqueras en países terceros. .
* ↑ Ruta de las puestas de sol. .
* ↑ Isla Cristina (Huelva) vende su luz a través de una ruta turística de puestas de sol con diez puntos de observación. .

## Kanpo estekak

* (Gaztelaniaz) Isla Cristinako udalaren webgunea
* Datuak: Q736926
* Multimedia: Isla Cristina / Q736926